open-index/open-wikipedia-markdown huggingface dataset:
789

## Acontecementos 
### África 
* Fundación do reino de Marrocos: Comeza o reinado de Idris I, imán de Marrocos (até 791), con quen se inicia a dinastía idrisí.

### Europa 
* Carlomagno dirixe a primeira expedición contra os eslavos do Elba.
* Primeiras incursións viquingas en Inglaterra.
* Winixiso convértese en duque de Spoleto.

## Nacementos 
* Ziryab (Abu l-Hasan ‘Ali Ibn Nafi‘), poeta persa (data aproximada) (m. 857).

## Mortes 
* Mauregato de Asturias.
* Hildeprando de Spoleto, duque de Spoleto.

## Outros 
* Paulo Diácono remata a redacción da súa obra *Historia dos longobardos*. Iniciáraa en 787.
Adolfo Ramón Bello

**Adolfo Ramón Bello**, nado en 1947 e finado en Rosario o 17 de maio de 1969, foi un estudante arxentino do centro de estudantes da Facultade de Ciencias Económicas da Universidade Nacional de Rosario, asasinado por un axente de policía mediante un balazo na fronte durante unha pequena protesta estudantil. A indignación xeral causada polo asasinato desencadeou no Rosariazo, unha importante "pueblada" contra a ditadura militar dirixida polo xeneral Juan Carlos Onganía.

## Circunstancias e impacto da súa morte 
En maio de 1969 o ambiente universitario atopábase axitado a causa do asasinato do estudante Juan José Cabral o 15 de maio, durante unha protesta polos altos prezos do comedor estudantil en Corrientes.

O día 17 de maio, militantes do Centro de Estudantes da Facultade de Ciencias Económicas da Universidade de Rosario (FUR) realizaron un acto espontáneo no comedor universitario situado na avenida Corrientes ao 700 que culminou cun intento de cortar a rúa para interromper o tránsito. O intento foi reprimido polos axentes de policía presentes.

O xornalista Reynaldo Sietecase describiu así os eventos:

Bello, quen recibiu un balazo na fronte, contaba entón con 22 anos, e moríría esa tarde por mor das feridas no Hospital Central Municipal.

A indignación da poboación foi xeral. O 20 de maio a Federación Universitaria de Rosario decretou unha folga estudantil e o mércores 21 de maio de 1969 realizouse unha Marcha de Silencio en homenaxe a Adolfo Bello, organizada pola FUR e a Confederación General del Trabajo (CGT).

A represión policial e militar da marcha levou a unha sublevación xeral coñecida como Rosariazo, durante a cal tamén resultaría asasinado o obreiro e estudante Luís Blanco, de 15 anos.

## Notas 
## Véxase tamén 
### Outros artigos 
* Rosariazo
* Cordobazo
* Federación Universitaria Argentina

### Ligazóns externas 
* *Sabías que.. en mayo de 1969 se produjo el llamado rosariazo?*, Rosario: tu ciudad y la mía.
Illas Andreanof

As **illas Andreanof** constitúen un arquipélago no grupo das Illas Aleutianas, ao suroeste de Alasca (EUA).

## Localización e características 
Atópanse localizadas entre o Canle de Amchitka e o grupo das Illas Rat ao oeste, e o Canle de Amukta e o grupo das Islands of Four Mountains ao leste, a aproximadamente 52° N e de 172°57' a 179°09' O. A cadea de illa esténdese uns 440&nbsp;km, e ocupanuna superficia total de 3.924,737&nbsp;km². A poboación total era de 412 persoas no censo de 2000, a maioría das cales habitaba na cidade de Adak, en Adak.

As Delarof Islands, un subgrupo das Andreanof Islands, constitúen as illas máis occidentais do arquipélago.

### Illas 
As illas máis grandes do grupo son, de oeste a leste, Gareloi, Tanaga, Kanaga, Adak, Kagalaska, Great Sitkin, Atka, Amlia, e Seguam.

As illas están cubertas usualmente de néboa e carecen de árbores debido ao constante vento. As illas foron bautizadas en honra do navegador ruso Andreian Tolstyk, que foi o primeiro en explorar as illas en 1761.

dereita|400px|Arquipélago Andreanof

### Bases militares 
Nas illas establecéronse numerosas bases militares dos Estados Unidos durante a segunda guerra mundial. As bases en Adak foron ampliadas e feitas permanentes logo da Guerra, pero foron pechadas en 1995.

As illas son especialmente propensas a sufrir terremotos, a miúdo cunha magnitude maior que 5 na escala Richter cada día.
Mahé

**Mahé** é a illa máis grande (155&nbsp;km²) de Seychelles, situada no nordeste da nación. A poboación de Mahé é de 72.000 habitantes. Nela está a capital, Port Victoria, e un 90% da poboación total do país. A illa foi chamada Mahé de Labourdonnais, o gobernador de Illa Mauricio.

O pico máis alto de Mahé é *Morne Seychellois* con 905 m., situado no *Parque Nacional de Morne Seychellois*. A maioría dos habitantes da illa e o aeroporto internacional (aberto en 1971) atópanse na parte norte e leste da illa. Na parte sur e oeste atópanse o *Parque Nacional Baie Ternay* e o *Parque Nacional Port Launay Marine*.

Mahé foi avistada por primeira vez polos británicos en 1609, e non volveu ser visitada polos europeos ata 1742. Mahé converteuse en posesión francesa ata 1814, cando pasou a ser colonia inglesa. Continuou sendo colonia ata 1976, cando Seychelles converteuse nunha nación independente.

## Galería

Ficheiro:Victoria (Seychelles).jpg|Victoria capital de Mahé
Ficheiro:Mahecapital.jpg|Victoria capital de Mahé
Ficheiro:Maheview.jpg|Mahé
Ficheiro:Seychelles 019.JPG|Praia
Ficheiro:Roche_cochon_mahe.JPG|Le Roche Cochon, Mahe
Ficheiro:Seychelles,_mahe.JPG|Porto de Mahe
Ficheiro:Port Launay Beach view.jpg|Mahe, Praia de Porto Launay
Ficheiro:Eden Island, Mahe.jpg|Illa Eden, Mahe
712

## Acontecementos 
### Asia 
* Comeza o goberno do emperador chinés Xuanzong (até 756).
* Samarcanda, en Asia central, é tomada polos musulmáns que tamén ocupan o Khârezm.
* Os árabes de Qutayba ben Muslim atinxen Tashkent e Ferghâna (712-714), cuxo rei foxe a Kashgar, no Turquestán, e prega a axuda chinesa.

### Europa 
* Ansprando sucede a Ariperto como rei dos longobardos.
* O gobernador árabe do Magreb, Musa ibn Nusayr chega a Hispania con reforzos e toma Sevilla e Mérida.
** O xeneral musulmán Tariq toma a cidade de Amaia, nos confíns de Cantabria.

### Arte e cultura 
* Redáctase o Kojiki, recompilación dos mistos da relixión shinto do Xapón.

## Nacementos 
* Du Fu (ou Tu Fu), poeta chinés († 770).
* Al-Mansur, segundo califa Abasida († 775).

## Mortes 
* Ariperto II rei dos longobardos.
* Ansprando rei dos longobardos.
* 8 de xaneiro: Gúdula, santa padroeira dos belgas e da cidade de Bruxelas.

## Outros 
*
Septimania

300px|dereita|miniatura|O mapa da Hispania visigótica, no s. VII, mostra a Septimania no nordeste.

**Septimania** é unha rexión histórica que corresponde, aproximadamente, á actual rexión de Languedoc-Rosellón no sueste de Francia. En época romana era a parte occidental da provincia da Narbonense.

A denominación de "Septimania" comezou a utilizarse a partir da conquista visigótica en 462, máis pasaría a ser de uso máis frecuente a partir da ocupación carolinxia no 759. Dise que se chamou así porque posuía sete bispados ou cidades principais: Elna, Narbona, Carcassona, Béziers, Agde, Lodeva e Magalona. Outra posíbel orixe proviría dunha extensión do nome da cidade de Béziers, que en tempos romanos se denominaba *Colonia Iulia Septimanorum Beaterrae*, que aludía ao estabelecemento nela de veteranos da Sétima lexión romana.

Durante a época carolinxia, a Septimania foi erixida en ducado (gobernada por condes e duques) que xeralmente eran os titulares dos diversos condados que a integraban: Usès, Nimes, Melguelh (Magalona), Lodeva, Agde, Béziers, Narbona, Carcasona, Rasès, Conflent e Rosellón. dado que boa parte destes condados foran, con frecuencia, gobernados por vicecondes, moitos deles acabaron por se converter en vicecondados: Narbona, Béziers, Agde, Nîmes, e máis tarde Carcasona.

Recentemente, o topónimo Septimania foi proposto para designar a rexión francesa do Languedoc-Rosellón. Mais o goberno rexional tivo de renunciar a facer tal cambio a causa do rexeitamento que provocou na Cataluña do Norte, onde se consideraba que era un termo que esquecía o carácter diferenciado que ten esta zona a respecto do Languedoc na rexión.

## Véxase tamén
*Gotia.
*Septimania visigótica.
*Languedoc-Rosellón.
Gabián grego

O **gabián grego** (*Accipiter brevipes*) é unha ave de rapina migratoria da familia Accipitridae.

## Descrición 
Son relativamente pequenos, cunha lonxitude de entre 30 e 37&nbsp;cm. e unha envergadura de ás que vai dos 63 ós 76&nbsp;cm. As femias son meirandes cá os machos, sen chegar, porén, a diferenzas tan marcadas coma no gabián eurasiático *(Accipiter nisus)*. Teñen as ás amplas e a cola longa, adaptadas para manobrar entre as árbores. O corpo máis delgado, a cola algo máis curta e as ás máis aguzadas có gabián común dánlle un certo aspecto de falcón.

Os machos adultos son grises azulados pola parte superior, coas puntas das ás escuras e a parte inferior case branca. As femias son grises lousa por riba, cun barrado castaño avermellado na parte inferior do corpo e ás veces cunha liña negra curta na gorxa, que está sempre presente nas aves novas, que son castañas escuras por riba con manchas escuras na parte inferior.

## Distribución e hábitat 
Son aves migratorias que crían en diversas rexións do sueste de Europa, dende Grecia e os Balcáns, ata o sur da Federación Rusa. Máis dos exemplares reprodúcense nunha faixa que vai dende o norte do mar Negro ata ó mar Caspio.

Emigran en bandos grandes, que parten en setembro para pasa-lo inverno ó sur do Sudán, en Níxer, o Chad, Etiopía e polo leste ata o suroeste de Irán.

O seu hábitat de cría principal son zonas de bosque caducifolio, con preferencia polas situadas en terreos con outeiros e de orografía variable en xeral.

## Alimentación 
Aliméntanse xeralmente de pequenos mamíferos, lagartos e insectos, ás veces tamén de paxaros.

## Conduta 
Aliméntanse de mamíferos pequenos, insectos, lagartos e paxaros que capturan aparecendo por sorpresa despois de engalaren no punto onde estaban pousados.

Maduran sexualmente xa ó ano. Constrúen os seus niños en árbores a miúdo moi altas. Fan un niño novo cada ano. En xeral poñen de 3 a 5 ovos entre maio e finais de xuño.

## Nomes vulgares noutras linguas 
* **Alemán**: Kurzfangsperber.
* **Catalán**: Esparver grec.
* **Español**: Gavilán griego.
* **Euskara**: Greziar gabirai
* **Francés**: Épervier à pieds courts.
* **Inglés**: Levant Sparrowhawk.
* **Italiano**: Sparviere levantino.
* **Polaco**: Krogulec krótkonogi.
* **Portugues**: Gavião-de-pé-curto.
* **Sueco**: Balkanhök.

## Notas 
## Véxase tamén 
### Ligazóns externas 
* Base de datos da IUCN que inclúe xustificación sobre a clasificación da especie como "Non ameazada"  

### Bibliografía 
* Benny Génsbol, Walther Thiede; *Greifvögel - Alle europäischen Arten, Bestimmungsmerkmale, Flugbilder, Biologie, Verbreitung, Gefährdung, Bestandsentwicklung*, BLV Verlag München, 1997, ISBN 3-405-14386-1
* Theodor Mebs; *Greifvögel Europas - Biologie - Bestandsverhältnisse - Bestandsgefährdung* Franckh-Kosmos Verlag Stuttgart 2002, ISBN 3-440-06838-2
Hilda Guerrero de Molina

**Hilda Natalia Guerrero de Molina**, finada o 12 de xaneiro de 1967 en Bella Vista, Tucumán, foi unha militante arxentina do sindicato de traballadores da industria do azucre FOTIA (CGT), asasinada durante as manifestacións contrarias ao peche dos azucreiros disposto pola ditadura militar dirixida polo xeneral Juan Carlos Onganía.

## Circunstancias e impacto da súa morte 
En 1962 comezou unha crise azucreira no noroeste arxentino (NOA) que produciu o endebedamento xeneralizado dos pequenos azucreiros. En Tucumán había por entón 18.602 explotacións de cana de azucre en 17.341 minifundios, 20 mil cañeros e 80 mil zafreros. En 1965 comezaron os conflitos e folgas. Atilio Santillán, o secretario xeral do sindicato de traballadores do azucre (FOTIA), con 40.000 membros e 82 gremios, chamou a ocupar os enxeños.

Unha das primeiras medidas do goberno militar que tomou o poder en 1966 co xeneral Juan Carlos Onganía foi intervir varios enxeños tucumanos e pechar outros cinco. Produciuse entón un desemprego masivo na rexión e o éxodo da poboación rural dedicada á produción de cana de azucre Contraledesma, CTA.

A FOTIA organizou entón un Plan de Loita Azucreira Nacional, que contemplaba a organización de potas populares e concentracións nas cidades do interior da provincia. Hilda Guerrero, nai de catro fillos, era unha das mulleres que organizaban as potas populares en Bella Vista (Tucumán).

O 12 de xaneiro de 1967 a FOTIA convocou a concentrarse en Bella Vista (Tucumán), no enxeño de Santa Lucía pechado ese ano, aos traballadores dos enxeños de San Pablo, San José, Amalia, e Santa Lucía.

## Notas 
## Véxase tamén 
### Outros artigos 
* Rosariazo
* Cordobazo
* Revolución Argentina

### Ligazóns externas 
* *Ingenios: a 40 años del cierre, “El 66 fue el momento más nefasto en el sector azucarero“*, La Gaceta de Tucumán, 4 de agosto de 2006
José de Madrazo

**José de Madrazo y Agudo**, nado en Santander o 22 de abril de 1781 e finado en Madrid o 8 de maio de 1859, foi un pintor e gravador español, tanto barroco como neoclásico. Pai de Federico Madrazo e avó de Raimundo Madrazo.

## Traxectoria 
Estudou con Gregorio Ferro, quen lle aprendeu o estilo e a técnica da pintura de Anton Raphael Mengs, na Real Academia de Belas Artes de San Fernando. A partir de 1803, estudou en París, con Jacques-Louis David, onde se forma como verdadeiro pintor neoclásico e establece amizade con Ingres. Baixo o goberno de José Bonaparte marcha bolseiro a Roma.

Entre 1838 e 1853 foi director do museo do Prado.

## Véxase tamén 
### Outros artigos 
* Lista de directores de Museo do  Prado.￼
A Compañía do Ruído

**A Companhia do Ruído** é unha banda de música fundada en Ribeira en 2002.

## Traxectoria 
Nace a finais do 2002, con membros procedentes doutras formacións. Comezan combinando temas de corte tradicional con ritmos máis actuais como a samba, o ska, o reggae, os ritmos balcánicos, ou o rock and roll. Comezan a dar concertos pola comarca da Barbanza e a ser coñecidos entre o público.

Na primavera do 2003 gravan o seu primeiro EP, *Só existe ruído*. Comparten escenarios con grupos como O Jarbanzo negro ou La Kinky Beat, en lugares de toda Galicia como Bueu ou O Grove, e mesmo Madrid, Donostia, Bergara ou Plasencia.

Entre o 7 e o 9 de xaneiro do 2004 gravan en directo no Auditorio de Ribeira o seu segundo traballo: *Barruntando*. Como o anterior, está producido por eles mesmos, e conta coa colaboración de diversos artistas da zona. Ese ano tocan con Cheb Balowski, Alberto Mbundi, Cuchufellos, Río Bravo, La Gran Orquesta Republicana, A Matraca Perversa ou Lamatumbá.

A finais de 2005 gravan o seu terceiro álbum, *A Compañía do Ruído*, nos estudios Bonjan da Coruña. Un disco con 16 temas que segue a mesma liña musical e festiva, combinada con letras de corte social, pero sempre desde un punto de vista irónico. Colaboran músicos como Marquiños Viascón (Garbanzo Negro), Lorenzo Castro (O Vendaval do Rosal), Pablo Bicho, Mestre Foscaldo, Paulino González ou Juan Sieira (Auga de Beber).

No ano 2007 participan no recompilatorio *120 capadores*, de homenaxe ós Diplomáticos de Monte-Alto, co tema "Bestilleiro".

Tras un breve parón no ano 2010 gravan o seu quinto traballo, *Había de chover merda*, un disco con 10 temas e cun son moito máis punk que os anteriores discos, pero sen perder a esencia de festa e de taberna. E no ano 2013 volven ao estudo para gravar *Pensares Galegos*.

No ano 2017 a Compañía do Ruído estivo inmersa na presentación do seu sétimo traballo discográfico, *O Punchi Must Go On*, como consecuencia do proxecto audiovisual “12 meses, 12 punchis”, que consta de 12 temas orixinais, grabados durante os 12 meses, cos seus correspondentes videoclips. Neste proxecto, que aposta por unha temática social e reivindicativa, colaboran artistas como García MC, Pulpiño Viascón, Trópico de Grelos ou Ismael da Fanfarria Taquikardia, e varias escolas de música.

## Véxase tamén 
### Ligazóns externas 
* Cancións en archive.org
Época xeolóxica

Unha **época xeolóxica** é a subdivisión dun sistema ou período xeolóxico, que se utiliza para indicar a abundancia ou decadencia de especies vivas, ou as transicións de procesos xeolóxicos como a deriva continental, sedimentación de concas e oroxénese, entre outros.

Por exemplo, a Era Cenozoica divídese en dous períodos, o Paleoxeno e o Neoxeno. O Paleoxeno divídese en tres épocas, o Paleoceno, o Eoceno e o Oligoceno, e, á súa vez o período Neoxeno divídese en Mioceno, Plioceno, Plistoceno e Holoceno.

## Véxase tamén
### Outros artigos
* Xeoloxía histórica
Adina

Como topónimo **Adina** pode referirse a:

;En Galiza
***Adina**, parroquia do concello de Sanxenxo;
***Adina**, lugar da parroquia de Ardemil, no concello de Ordes.

## Véxase tamén
### Outros artigos
***Adina**, nome que tamén recibe a parroquia de **Iria Flavia**, no concello de Padrón, e o cemiterio anexo onde fora enterrada Rosalía de Castro.
Arra

Como topónimo **Arra** pode referirse a:

;En Galiza
***Arra**, parroquia do concello de Sanxenxo;
****Arra**, lugar de dita parroquia.

## Véxase tamén
### Outros artigos
***As Arras**, lugar da parroquia de Cabreira, no concello de Salvaterra de Miño.
Padriñán

Como topónimo **Padriñán** pode referirse a:

;En Galiza
***Padriñán**, parroquia do concello de Sanxenxo;
****Padriñán**, lugar de dita parroquia;
***Padriñán**, lugar da parroquia de Masma, no concello de Mondoñedo;
***Padriñán**, lugar da parroquia de Vilar, no concello de Sarria.
Abades

Un **abade** é o superior dunha comunidade de monxes. 

* **Abades**, apelido galego.

Como topónimo, **Abades** pode referirse a:

;En Galiza
***Abades**, parroquia do concello de Baltar;
***Abades**, parroquia do concello de Silleda;
****Abades**, lugar de dita parroquia;
***Sebe de Abades**, lugar da parroquia de Seixosmil no concello de Meira;

;Fóra de Galiza
***Abades**, concello da provincia de Segovia.

## Véxase tamén
### Outros artigos
Chapa

O termo **Chapa** pode referirse a:

*Unha **chapa** é unha lámina, xeralmente de madeira ou metal, lisa e fina.

Como topónimo, pode referirse a:

;En Galiza
***Chapa**, parroquia do concello de Silleda;
****Chapa**, lugar de dita parroquia.

## Notas
## Véxase tamén
### Outros artigos
Uma

O termo **Uma** pode referirse a:

Como topónimo, pode referirse a:

;En Galiza
***Uma**, parroquia do concello de Salvaterra de Miño.

;Fóra de Galiza

;No Xapón
***Distrito de Uma**, distrito nos arrabaldes de Ehime.

;Río de Galiza
***Río Uma**, afluente pola esquerda do Tea.

Amais, como antropónimo, pode referirse a:

***Uma Thurman**, actriz estadounidense (chamada así en honra á deusa hindú Uma);
*A **deusa Uma**, deusa hindú;
***Uma Bharati**, político e sanniasi hindú;
***Uma Khouny**, contundente israelita filipino de *Pinoy Big Brother*.

;Siglas
***Unidade de masa atómica**, a máis miúda unidade de masa;
***Unlicensed Mobile Access**, que permite o acceso a GSM e GPRS mediante Bluetooth e Wifi;
***Unión do Mágreb Árabe**, organización que engloba aos países do Mágreb;
***Ursa Major**, unha constelación visíbel no hemisferio norte;
***Universidade de Málaga**, unha institución de ensino superior situada en Málaga (España);
***Unión Matemática Argentina**, unha institución que acolle aos matemáticos arxentinos;
***Ciclón Uma**, un ciclón tropical que causou un dano considerábel a Port Vila (Vanuatu) en 1987.

;Informática e comunicacións
***UMA** pode ser o acrónimo de:
****Acceso multimedia universal** *(Universal Multimedia Access)*, tecnoloxía capaz de acceder a contido multimedia dende calquera terminal a través de calquere rede;
****Área de memoria superior** *(Upper Memory Area)*, a área de memoria entre os 640 KB e 1 MB;
****Acceso uniforme a memoria** *(Uniform Memory Access)*, unha arquitectura de memoria empregada en computadores paralelos;
****Arquitectura unificada de memoria** *(Unified Memory Architecture)*, unha tecnoloxía que permite á Unidade Gráfica utilizar memoria de sistema;
****Acceso móbil sen licenza** *(Unlicensed Mobile Access)*, unha tecnoloxía que fornece *roaming* entre servizos móbiles GSM e GPRS.

## Véxase tamén
### Outros artigos
***Uma**, grupo musical.
Margaride

Como topónimo **Margaride** pode referirse a:

;En Galiza
***Margaride**, parroquia do concello de Silleda;
***Margaride**, lugar da parroquia de San Mamede de Ferreiros, no concello do Pino;
***Margaride**, lugar da parroquia de Quintá de Lor, no concello de Quiroga;
***Margaride**, lugar da parroquia de Sante, no concello de Trabada;
***Margarideiros**, lugar da parroquia de Rubiás, no concello de Ramirás.

;Fóra de Galiza

;En Portugal
***Margaride**, freguesía do concello de Felgueiras.

## Véxase tamén
### Outros artigos
Fuerzas Armadas Peronistas

As **Fuerzas Armadas Peronistas (FAP)** foi unha organización guerrilleira arxentina creada en 1968 baixo o liderado de Envar El Kadri (Cacho). A súa aparición produciuse cunha fracasada acción armada realizada en Taco Ralo, Tucumán. Un dos seus actos máis soados foi o asasinato de Dirk Kloosterman, secretario xeral do Sindicato de Trabajadores Mecánicos (SMATA-CGT). As FAP deixaron de existir de feito en 1980 coa morte da maioría dos seus dirixentes.
## Historia 
Nunha entrevista realizada en 1996 o líder das FAP, Envar El Kadri, explicaba deste xeito a orixe da organización, nunha experiencia de guerrilla rural en Taco Ralo, Tucumán:

En 1968 as FAP instalaron un campamento integrado por 14 guerrilleiros (13 homes e unha muller) denominado "El Plumerillo", na localidade de Taco Ralo, provincia de Tucumán, co fin de realizar adestramento militar. O 19 de setembro o grupo foi sorprendido pola Policía de Tucumán que detivo á totalidade dos seus integrantes.

As FAP reapareceron en 1969 e 1970 con varias accións de guerrilla urbana.

No ano 1971 as FAP sufriron unha división debido á cal foron expulsados os integrantes dun amplo sector liderado por Eduardo Moreno, Ernesto Villanueva, o sacerdote Soler e Alejandro Peyrou. Este sector integrouse entón a Montoneros.

O 22 de maio de 1973 as FAP asasinaron o dirixente sindical Dirk Kloosterman secretario xeral do Sindicato de Trabajadores Mecánicos (SMATA-CGT).

## Notas 
## Véxase tamén 
### Outros artigos 
* Guerrilla
* Guerra sucia na Arxentina
* Montoneros
* ERP
* Fuerzas Armadas Revolucionarias (FAR).

### Ligazóns externas 
* *FAP Fuerzas Armadas Peronistas (entrevista de enero 1971)*, El Historiador
* *FAP*, El Ortiba
Viborazo

O "**Viborazo**", tamén coñecido como "**segundo Cordobazo"** foi unha folga con protesta social masiva ocorrida en marzo de 1971 en Córdoba (Arxentina), en oposición ao gobernador militar da provincia pertencente á ditadura militar gobernante coñecida como Revolución Arxentina. Formou parte doutros levantamentos similares como o rosariazo, cordobazo, mendozazo etc.

## Os feitos 
En marzo de 1971 o goberno militar do xeneral Roberto Marcelo Levingston designou como novo interventor da provincia de Córdoba ao dirixente conservador Camilo Uriburu.

A CGT declarou unha folga activa contra a intervención. Uriburu declarou entón publicamente que:
A CGT respondeu convocando a un novo paro xeral para o 12 de marzo que se transformou nunha insurrección xeral que tomou o control dunhas 500 mazás da cidade de Córdoba. Houbo manifestacións, barricadas, fogueiras, incendios, saqueos e enfrontamentos entre traballadores e estudantes con forzas represivas da Policía Provincial e da Policía Federal.

Pola noite, Uriburu felicitou aos efectivos da Policía Federal pola súa eficiencia na tarefa de *"desalojar a la víbora del barrio Clínicas"*, clásica area de residencia estudantil e un dos epicentros das loitas do período.

A gravidade dos feitos produciu a renuncia do interventor Uriburu ao día seguinte. Ese día o tradicional diario local, La Voz del Interior, publicou unha caricatura que mostraba unha víbora coméndose ao interventor Uriburu.

## Véxase tamén 
### Bibliografía 
*
Arcade

A palabra **arcade** pode referirse a:

* Xogo de arcade
* Videoxogo de arcade

Como topónimo **Arcade** pode referirse a:

;En Galiza
***Arcade**, parroquia do concello de Soutomaior;
****Arcade de Riba**, lugar de dita parroquia;
***A Fontarcade**, lugar da parroquia de Pesqueiras, no concello de Salvaterra de Miño;
***Fontearcade**, lugar da parroquia de Arnego, no concello de Vila de Cruces.

## Véxase tamén
### Outros artigos
Amorín

Como topónimo **Amorín** podemos referirnos a:

;En Galiza
***Amorín**, parroquia do concello de Tomiño;
***Amorín**, lugar da parroquia de Triabá, no concello de Castro de Rei;
***Amorín**, lugar da parroquia de Frontón, no concello de Pantón;
***Amorín de Abaixo**, lugar da parroquia de Argozón, no concello de Chantada;
***Amorín de Arriba**, lugar da parroquia de Argozón, no concello de Chantada.

Como apelido, pode referirse a:

***Amorín**, apelido común en Galicia e Portugal (*Amorim*).
Figueiró

Como topónimo **Figueiró** pode referirse a:

;En Galiza
***Figueiró**, parroquia do concello de Tomiño;
***Figueiró**, lugar da parroquia de Vincios, no concello de Gondomar.

## Véxase tamén
### Outros artigos
***Figueiro**, lugar da parroquia de Torbeo, no concello de Ribas de Sil;
***Figueirós**, lugar da parroquia de Beade, no concello de Vigo;
***A Costa de Figueirón**, lugar da parroquia de Beluso, no concello de Bueu.
Forcadela

O termo **Forcadela** pode referirse a:

*Unha **forcadela** é un insecto *Forticula auricularia*, coñecido tamén como **cadela de frade**.

Como topónimo, pode referirse a:

;En Galiza
***Forcadela**, parroquia do concello de Tomiño;
***Forcadela e Nogaledo**, parroquia do concello do Barco de Valdeorras;
****Forcadela**, lugar de dita parroquia;
***Forcadela**, lugar da parroquia de Segán, no concello do Saviñao.

Amais, como apelido pode referirse a:

***Manuel Forcadela**, escritor galego orixinario da parroquia de Forcadela.

## Véxase tamén
### Outros artigos
***Forcadenla**, lugar da parroquia de Loroño, no concello de Zas.
Choconazo

O "**choconazo**" foi unha protesta social masiva ocorrida a fins de 1969 cando os traballadores da construción que estaban realizando a represa de El Chocón, na provincia de Neuquén, na Patagonia arxentina iniciaron unha extensa folga que contou co apoio xeral da poboación. Formou parte de levantamentos similares sucedidos durante a ditadura militar coñecida como Revolución Arxentina como o rosariazo, cordobazo, mendozazo etc.

## Véxase tamén 
### Bibliografía 
* 

### Outros artigos 
* Movemento obreiro arxentino

### Ligazóns externas 
* *El "Choconazo", rescatado del olvido*, Río Negro on line, 22 de febreiro de 2004
* *El Choconazo, La Gran Huelga Obrera*, Universidad Nacional del Comahue - Rectorado, Diario Electrónico de Noticias, 21 de outubro de 2005.
583

## Acontecementos 
### Asia 
* Revolta antifeudal dos pastores, en Mongolia, so a dirección do príncipe Abo (até 586).
* O emperador chinés Wen, da dinastía Sui (541-604), traslada a capital para Ch'ang-an.

### África 
* Os bérberes devastan o país do oasis de Wadi Natrum en Exipto.

### Europa 
* marzo - Italia: Vitixe ao mando dos godos pon asedio á cidade de Roma durante un ano enteiro. A noticia da chegada de forzas bizantinas obrígaos a levantar o cerco.
* Galia: o concilio de Mâcon permite que os cristiáns poidan comprar escravos dos xudeus por 12 soldos, ben para darlles a liberdade, ben para telos ao seu servizo. Mercadores xudeus de escravos son citados en Narbona e Nápoles.
* Sobe ao trono do reino suevo da Gallaecia, o rei Eborico (tamén citado como *Eurico*).

## Nacementos 
* Xiao Xi, monarca de Liang, no Sur da China.

## Mortes 
* Miro, monarca do reino suevo.

## Outros 
*

Historia ano a ano
713

## Acontecementos 
### Asia 
* Os musulmáns alcanzán as beiras do río Indo. Muhammad ben al-Qasim toma Multân, o que o fai dono do país de Sind.

### Europa 
* Abd-el-Aziz, xefe árabe, realiza un pacto con Teodomiro, gobernador visigodo do sueste peninsular (zona que posteriormente será a cora de Tudmir para os poderes islámicos), polo cal este, e os seus súbditos, se comprometen a colaborar cos musulmáns, pagarán certos tributos e conservarán os seus bens.
** Xuño - Os musulmáns toman a cidade de Mérida, despois dun prolongado cerco.

## Nacementos 
* Zhang Xuan, pintor chinés (m. 755).

## Mortes 
* Ali Zain al-Abidin, cuarto imán xíi (n. 658).
* Li Qiao, funcionario e poeta chinés (n. 644).
* Filípico, emperador bizantino.

## Outros 
*
Tucumanazo

O "**tucumanazo**" foi unha protesta social masiva ocorrida entre o 10 e o 14 de novembro de 1970 na cidade de Tucumán, capital da provincia do mesmo nome na rexión noroeste (NOA) da Arxentina. Formou parte de levantamentos similares sucedidos durante a ditadura militar coñecida como Revolución Arxentina como o rosariazo, cordobazo, mendozazo etc.
## Os feitos 
Os feitos iniciáronse coa decisión do movemento estudantil de organizar un comida popular fronte ao clausurado comedor estudantil situado na rúa Muñecas ao 200, fronte á Escola Normal, da cidade de San Miguel de Tucumán.

O día 10 de novembro de 1970 uns 1.000 estudantes reuníronse alí para xantar. O movemento foi reprimido pola policía e desencadeou unha resistencia que se estendeu por toda a cidade e gañou o apoio do movemento sindical e a poboación, que en pouco tempo conseguiron tomar toda a cidade.

Durante 4 días, desde o martes 10 e ata o sábado 14 de novembro o movemento logrou manter a cidade tomada. A represión foi realizada por unha forza militar-policial conxunta dirixida por Jorge Rafael Videla, quen 6 anos despois encabezaría o golpe militar do 24 de marzo de 1976 e a violenta ditadura resultante coñecida como Proceso de Reorganización Nacional.

Con todo as protestas sociais en Tucumán comezaron moito antes de novembro de 1970, polo que algúns investigadores falan dun primeiro Tucumanazo ocorrido ata nos días previos ao Cordobazo en maio de 1969. As protestas por outra banda, non só se circunscribiron á capital tucumana, senón que o interior da provincia viuse convulsionado con manifestacións violentas por parte dos traballadores que buscaban defender a apertura dos enxeños azucreiros, motor da economía tucumana. 11 enxeños foran pechados en 1966, polo que as rebelións tiveron a súa orixe precisamente alí.
## Véxase tamén 
### Bibliografía 
* 

### Outros artigos 
* Rosariazo.
* Cordobazo.
* Mendozazo.

### Ligazóns externas 
* *El Tucumanazo*, O documental
Mendozazo

O "**mendozazo**" foi unha protesta social ocorrida o 4 de abril de 1972 en Mendoza, provincia da rexión Cuyana da Arxentina. O nome débese ás súas similitudes como movemento social co "cordobazo" producido o 29 de maio de 1969 noutra provincia Arxentina, Córdoba.

Este feito de ton violento debe ser inscripto no contexto polo cal estaba transitando a Nación Arxentina. Desde 1966 o país vivía unha coerción das súas liberdades pola existencia dunha ditadura militar, liderada polo xeneral Juan Carlos Onganía.

En 1972, gobernaba a xunta militar a cargo do goberno do xeneral Alejandro Agustín Lanusse. Cansados da fame e a miseria, os habitantes de Mendoza reclamaban un aumento dos salarios. En lugar disto, o xefe da xunta militar dispuxo un aumento nas tarifas da electricidade para as provincias. Este foi o motivo detonante dunha protesta que se xeneralizou espontaneamente entre os cidadáns de Mendoza. Foi unha reacción popular, que terminou coa vida de varias persoas, a destrución de máis de 100 automóbiles, o incendio de varios trolebús, ademais de queima e destrución de negocios. O resultado foi centenares de feridos e detidos.

Con esta reacción popular logrouse que non aumentasen os impostos, e a subida dos salarios. O gobernador de Mendoza nese entón, Francisco Gabrielli, viuse obrigado a renunciar por mor dos sucesos.

## Véxase tamén 
### Ligazóns externas 
A Hidra de mil cabezas. Historia de los movimientos sociales
Rocazo

O **Rocazo** foi unha protesta social masiva ocorrida en xuño de 1972 na cidade de General Roca, provincia de Río Negro, na que se formou un goberno da cidade oposto á ditadura militar gobernante entón, coñecida como Revolución Arxentina, a imaxe do Rosariazo, Cordobazo, Mendozazo etc. A provincia de Río Negro atopábase nese momento gobernada polo xeneral Roberto Requeijo.

Un dos seus dirixentes foi o xuíz Ernesto Rubén Iglesia Hunt (1932-2003).

## Notas
## Véxase tamén 
### Bibliografía 
* 
*
Unión Obrera Metalúrgica

A **Unión Obreira Metalúrgica** (UOM) é o sindicato que agrupa aos traballadores da metalurxia na República Arxentina. Foi tradicionalmente un dos alicerces do sindicalismo peronista; ás súas filas pertenceron Augusto Timoteo Vandor, José Ignacio Rucci e Lorenzo Miguel, figuras principais das *62 Organizaciones*, así como Felipe Vallese, considerado o primeiro desaparecido da historia arxentina contemporánea.

## Traxectoria
Sobre o antecedente da *Sociedad de Resistencia Metalúrgica*, fundada pouco antes da *Semana Trágica* de 1919, foi creada o 20 de abril de 1943 dentro da Confederación General del Trabajo, agrupando a bronceiros, caldeiros, cerralleiros, fundidores, ferreiros de obra e ourives de diversas liñas políticas. O seu primeiro secretario xeral foi Nicolás Giuliani, a quen se debía a idea de unificar as distintas agrupacións metalúrxicas. Pouco máis tarde viu a luz o seu distintivo, unha engrenaxe de doce dentes enmarcando a sigla *UOM*, en pleno estilo futurista, similar ao sol que aparece na bandeira arxentina.

Conta cunha obra social, **Forjar**, fundada no ano 2000.

## Véxase tamén
### Outros artigos
*Movemento obreiro arxentino

### Ligazóns externas
* Sitio oficial
Fávila

**Fávila** (¿? - 739), foi o sucesor de Paio no trono do reino de Asturias, no que gobernou entre 737 e 739.

As crónicas (Albendense, Rotense, Ovetense), redactadas en lingua latina, citan o seu nome como *Fafila*. É tamén corrente citalo como *Favila*, con acentuación grave.

## Biografía 
As tres crónicas citadas coinciden en indicar que era fillo de Paio. No 737 sucedeu a seu pai na dirección do recente reino asturiano. Non se cita nada extraordinario sobre o seu breve reinado. Pola inscrición fundacional da igrexa da Santa Cruz de Cangas de Onís, sábese que estaba casado cunha muller chamada Froiliuba, da cal tivo fillos.

No ano 739 morreu, segundo a lenda, loitando cun oso, mentres participaba nunha cacería. Non foi sucedido por ningún dos seus fillos, senón polo seu cuñado, marido da súa irmá Ermesinda, Afonso, fillo do duque de Cantabria.

## Véxase tamén 
### Outros artigos 
* Lista de reis de Galicia
* Lista de reis de Asturias.

### Bibliografía 
* Xosé Antonio López Teixeira, *Arredor da conformación do Reino de Galicia (711-910)*, Editorial Toxosoutos, S.L. 02/2003.
* Anselmo López Carreira, *O reino medieval de Galicia*, Edicións A Nosa Terra, Promocións Culturais Galegas, S.A., 2005, ISBN 84-96403-54-8.
* Anselmo López Carreira, Tucho Fernández Cal, *Os reis de Galicia*, Vigo : A Nosa Terra, 2003. ISBN 84-96203-27-1.
* Nogueira, C. (2001): A Memoria da nación: o reino da Gallaecia. Xerais, Vigo.
* Barbosa Álvarez, José Manuel, Atlas histórico da Galiza, Ediçons da Galiza, ISBN 978-84-936218-1-0.
737

## Acontecementos 
### Asia 
* Creación do reino de Nanzhao por Piluoge, na China, no que hoxe é a provincia de Yunnan.

### Europa 
* Transamundo II, duque de Spoleto ocupa a cidade de Gallese, cortando o paso entre Roma e Rávena.
* Os árabes toman a cidade de Avignon, no sur da Galia, coa axuda de Maucontio; desde aí estenden as súas correrías por Aquitania e até Lión.
* Carlos Martel sitia Avignon, tómao dos árabes e masacra a poboación que é saqueada. Asedia posteriormente Narbona, tamén en mans musulmás, mais non é quen de tomala. Os seus exércitos saquean outras cidades antes de tornar para Austrasia.
* O mordomo de palacio franco, Carlos Martel, morto o rei Teodorico IV, goberna sen rei a quen render contas (até 741).
* Fávila accede ao trono do nacente reino de Asturias, sucedendo a seu pai Paio.

## Nacementos 
* Kammu, 50º emperador do Xapón.

## Mortes 
* Paio, rei de Asturias.
* Teodorico IV, rei dos francos.

## Outros 
*

Historia ano a ano
Oberdan Sallustro

**Oberdan Sallustro**, nado en Asunción (Paraguai) o 17 de xullo de 1915 e finado en Buenos Aires o 10 de abril de 1972, foi un empresario industrial arxentino, Director Xeral da empresa FIAT Concord na Arxentina que foi secuestrado e asasinado en 1972 pola organización guerrilleira Ejército Revolucionario del Pueblo. (ERP)

## Traxectoria 
Oberdan Sallustro, director xeral da empresa Fiat Arxentina. Ex oficial do exército italiano en Grecia, foi condecorado polo Papa Paulo VI.

Foi secuestrado o 21 de marzo de 1972 pola organización guerrilleira Ejército Revolucionario del Pueblo (ERP). Encerrado na chamada Carcel del Pueblo situada no barrio de Flores da Cidade de Bos Aires. Ao ser descubertos o 10 de abril de 1972 foi asasinado por mor dun intenso tiroteo acaecido entre membros do ERP e forzas da orde  O seu secuestro e asasinato tivo grande impacto na opinión pública.

## Notas 
## Véxase tamén 
### Outros artigos 
* Guerra sucia na Arxentina
* Revolución Arxentina
753

## Acontecementos 
* Sínodo de Constantinopla, convocado polo emperador Constantino V.
* Os árabes conquistan Samarcanda.
* Fundación de Ladoga.
* O Concilio de Hieria prohibiu expresamente a fabricación de iconas e ordenou que se retirasen das igrexas todas as imaxes de Xesús e os santos, indicando que deberían ser decoradas con imaxes de paxaros, flores e froita.

## Nacementos 
## Mortes 
* 3 de novembro, san Pirminio, fundador de mosteiros (n ca. 670)
* Grifón, fillo de Carlos Martel.

## Outros 
Historia ano a ano
Juan Carlos Sánchez

**Juan Carlos Sánchez**, nado en Vila Guillermina, (provincia de Santa Fe) o 25 de setembro de 1919 e finado en Rosario o 10 de abril de 1972, foi un militar arxentino, asasinado por unha acción conxunta das organizacións guerrilleiras Ejército Revolucionario del Pueblo (ERP) e Fuerzas Armadas Revolucionarias (FAR), durante o goberno militar dirixido polo xeneral Alejandro Agustín Lanusse.

## Biografía 
Juan Carlos Sánchez ingresou ao Colexio Militar da Nación en 1937, ingresando como Subtenente de Infantaría en 1940. Ingresou na Escola Superior de Guerra como oficial de Estado Maior en 1953. En 1961-1962 foi agregado militar na embaixada arxentina en Italia.

En 1972 era comandante do II Corpo do Exército. Desde o 28 de xuño de 1966 coa ditadura da Revolución Arxentina, *de iure* non existían Forzas Armadas e de Seguridade, só "bandas de irregulares".

## A súa morte 
Juan Carlos Sánchez foi emboscado no cruzamento das rúas Córdoba e Alvear no centro da cidade de Rosario, recibindo dous disparos de FAL e PAM que lle causaron a morte instantánea. No atentado morreu tamén Elcira Cucco de Araya, que atendía un quiosco de diarios e revistas na esquina de Alvear e Córdoba.

## Véxase tamén 
### Ligazóns externas 
* *Asesinato do Xeneral Juan Carlos Sánchez*, a Década do 70
755

## Acontecementos 
### Asia 
* An-Lushan e Shi Shiming inician a rebelión An Shi contra o emperador da China, que os levará no ano seguinte a tomar a capital, Chang'an, e a An-Lushan a proclamarse emperador.
* Trisong Detsen sobe ao trono do Tíbet.

### Europa 
* O bispo Odoario ordena o inicio da construción da catedral de Lugo.
* Galla convértese no 5º Dogo de Venecia, como sucesor de Teodato Ipato.
* Abd-al-Rahman príncipe Omeia (Umayyad), escapando da persecución dos Abasidas, chega a Al-Andalus, onde será acollido, ascendendo ao emirato e proclamando a independencia de Damasco no ano seguinte.

## Nacementos 
* Guillerme I de Tolosa Conde de Tolosa, coñecido como *Guillem de Gellone*.
* Irene, futura emperatriz bizantina.

## Mortes 
* Khilderico III, derradeiro dos reis merovinxios.
* Zhang Xuan, pintor chinés (n. 713)

## Outros 
* Chang'an, capital da China, acada 2 millóns de habitantes, converténdose na máis populosa cidade da Terra.

Historia ano a ano
739

## Acontecementos 
### Asia 
* Os musulmáns toman a cidade de Samarcanda.

### Oriente Próximo 
* Batalla de Akroinon — Tropas bizantinas impiden a penetración dos omeias (Umayyad) en Asia Menor.

### Europa 
* Afonso I, fillo do duque de Cantabria, accede ao trono do reino de Asturias. Neste mesmo ano debeu sufocar unha rebelión na Gallaecia.
* Liutprando, rei dos longobardos asocia no trono ao seu sobriño Hildeprando.
* Os árabes toman Arles, no Sur da Galia, sendo desaloxados por Carlos Martel. A expulsión non será definitiva.

## Nacementos 
## Mortes 
* Fávila, segundo rei de Asturias.
* 7 de novembro - Willibrord, monxe anglo-saxón, evanxelizador de Frisia.

## Outros
756

## Acontecementos 
### Asia 
* Reinado de Krishna, rei Rastrakuta de Malkhed, na India (até 775).
* 18 de xullo: An Lushan apodérase da capital chinesa Chang'an e proclámase emperador, fundando a efémera dinastía Yan.
** O emperador chinés Xuanzong (Hiuan Tsong), inconsolábel tras a morte da súa concubina Yang Guifei, abdica en favor de seu fillo Suzong (Su Tsong) que pasa a encabezar a resistencia dos leais a súa liñaxe en Gansu.

### Europa 
* Vinech pasa a ser o khan dos búlgaros, sucedendo a Kormisosh.
* Domenica Monegario tórnase dogo de Venecia.
* Pipino o Breve derrota os longobardos na Italia setentrional. Pipino doa Rávena e o resto da Pentápole ao Papado, territorio que o emperador bizantino esixe que sexa volto aos seus dominios, mais Pipino negarase a facelo. A chamada "Doazón de Pipino" convértese na base dos Estados Pontificios.
* Desiderio sobe ao trono dos longobardos, tras a morte de Aistolfo.

#### Península Ibérica 
* Abd al-Rahman I restabelece a dinastía Omeia (Umayyad) no Al-Andalus, proclamando o emirato de Córdoba, o que equivale á proclamación da independencia a respecto do califato de Damasco, que rexen os Abasidas.

## Nacementos 
*

## Mortes 
* 2 de maio - Shomu, 45º emperador do Xapón.
* Aistolfo, rei dos longobardos.
* Cuthred, rei do reino anglosaxón de Wessex.

## Outros 
* O rei indio Krishna, de Malkhed, fai construír o templo de Kailâsanâtha, tallado na rocha en Ellorâ, e dedicado a Shiva (a edificación é o maior monumento monolítico do mundo).

Historia ano a ano
757

## Acontecementos 
### África 
* Fundación de Tafilet, cidade do Sáhara, na ruta entre Níxer e Tánxer (hoxe en Marrocos).

### Asia 
* Xaneiro - Batalla de Suiyang - An-Lushan, usurpador imperial, que proclamou a dinastía Yan, enfróntase ás tropas leais da dinastía Tang, auxiliadas por guerreiros uigures. An-Lushan obtivo unha vitoria pírrica, e foi asasinado pouco despois polo seu propio fillo.
* Islam: Fundación de Bagdad, en adiante capital da dinastía dos abasidas.

### Europa 
* 29 de maio - Paulo I novo papa da Igrexa católica.
* Desiderio da Lombardía accede ao trono e é o derradeiro rei dos longobardos de Italia. 
* Froila I accede ao trono do reino de Asturias, tras a morte de Afonso I (até 768).
* Offa novo rei de Mercia, en Gran Bretaña, por morte do seu antecesor (até 796).
* Alboíno, convértese en duque de Spoleto.

## Nacementos 
* Hixam I, emir de Córdoba († 796).
* Abu Nuwas, poeta árabe († 815).
* Xisela, filla de Pipino o Breve, e irmá do emperador franco Carlomagno, futura abadesa de Chelles.

## Mortes 
* 26 de abril - Estevo III, papa.
* Afonso I - 3º monarca do reino de Asturias.
* An Lushan - usurpador do trono imperial da China, asasinado polo seu propio fillo (n. 703).
* Ibn al-Muqaffa - escritor persa, acusado de maniqueísmo (n. ca. 721).
* Aethelbald - rei de Mercia, en Gran Bretaña.
* Ratchis - rei dos longobardos.
* Sigeberht - rei de Wessex, en Gran Bretaña.
Historia ano a ano
761

## Acontecementos 
* Primeira das oito campañas levadas por Pipino o Breve contra Gaiferos, duque de Aquitania.
* Xisulfo, duque de Spoleto é deposto do seu cargo (se cadra morreu nesta ocasión).
* Nace a cidade de Oviedo. O abade Fromestanu e o seu sobriño, o presbítero Máximo, fundan segundo a tradición, unha igrexa dedicada a San Vicente.

## Nacementos 
## Mortes 
## Véxase tamén
760

## Acontecementos 
* 20 de maio - Perihelio do Cometa Halley.
* Arechis II, duque de Benevento, funda a igrexa de Santa Sofia en Benevento.
* Odoario dita o seu testamento.

## Nacementos 
* Afonso II de Oviedo.

## Mortes 
## Véxase tamén
762

## Acontecementos 
* 31 de xullo - Fundación de Bagdad.

## Nacementos 
* Aethelred I, rei do reino anglosaxón de Northumbria (m. 796). Data aproximada.

## Mortes 
* Æthelberht II de Kent rei do Reino de Kent.(n.725)
* Li Po, poeta chinés (n. 701).

## Véxase tamén
Roberto Mario Uzal

**Roberto Mario Uzal**, nado en 1915 e finado en Olivos (provincia de Buenos Aires) o 20 de marzo de 1972 , foi un político arxentino, pertencente ao partido Nueva Fuerza, que foi asasinado en 1972 pola organización guerrilleira Montoneros.

## Traxectoria
Roberto Mario Uzal era un político de extracción conservadora. Foi deputado polo Partido Demócrata Nacional e membro da Xunta Promotora da Provincia de Buenos Aires do recentemente formado partido Nueva Fuerza dirixido por Alvaro Alsogaray.

A súa morte foi relatada do seguinte modo:

## Notas
764

## Acontecementos 
* Shotoku sucede a Junnin como emperador do Xapón.
	
O Hyakumanto Darani, un documento en xaponés, foi publicado e é considerado o primeiro texto impreso da historia.

## Nacementos 
## Mortes 
*Ceolwulf - rei do reino anglosaxón de Northumbria.

## Véxase tamén
765

## Acontecementos 
* Deste ano é a primeira cita documentada do emprego da rotación trienal nos cultivos, en Europa.
* 8 de marzo - Comeza o reinado de K'inich K'uk' B'ahlam II, soberano maia de Palenque.

## Nacementos 
* Nicéforo I, emperador bizantino entre 802 e 811, ano da súa morte.
* Fun'ya no Watamaro ou Bun'ya no Watamaro militar xaponés, nobre da Corte Imperial e Shōgun que serviu a comezos da era Heian.
* Fastrada cuarta esposa de Carlomagno. (m. 794)

## Mortes 
* Jaffar ibn Muhammad, 6º imán sucesor de Mahoma, na vía xiíta.
* Junnin, emperador xaponés entre o 758 e o 764 (n. 733).
* Vimarano, nobre do reino de Galiza.

## Notas 
## Véxase tamén
766

## Acontecementos 
* Nicetas sucédelle a Constantino II como Patriarca de Constantinopla.

## Nacementos 
* Ali ar-Rida, oitavo imán xiíta (m. 16 de maio de 818),
* Harun al-Rashid - quinto califa da dinastía abasí de Bagdad.

## Mortes 
## Véxase tamén
759

## Acontecementos 
* Adelchis, príncipe longobardo, é asociado ao trono polo seu pai o rei Desiderio.
* Desiderio coloca a Xisulfo á fronte do Ducado de Spoleto.
* Pipino o Breve conquista a Septimania, quitando definitivamente Narbona das mans dos árabes, que estes tomaran en 720.

## Nacementos 
* Afonso II de Asturias.
* Teodoro Estudita, abade, opositor á iconoclastia (m. 826).

## Mortes 
* 24 de xullo - Oswulf, rei do reino anglosaxón de Northumbria.

## Véxase tamén 
### Outros artigos 
* Historia ano a ano
767

## Acontecementos 
* Teofilato e Constantino II, antipapas da Igrexa católica.

## Nacementos 
* Saicho, fundador da escola tendai do budismo xaponés (m. 822).

## Mortes 
* 28 de xuño - Papa Paulo I
* Abu Hanifah, xurisperito islámico (n. 699).
* 15 de outubro : O patriarca de Constantinopla Constantino II é executado.

## Notas 
## Outros 
*

Historia ano a ano
768

## Acontecementos 
* Pipino o Breve, divide o reino dos francos, entre os seus dous fillos, Carlomán I (Karlmann) e Carlomagno, que o gobernarán conxuntamente até a morte do primeiro en 771, ficando entón como único rei franco o segundo (até 814).
* Aurelio, novo rei asturiano (até 774).

## Nacementos 
* Han Yu, filósofo, ensaísta e poeta durante a dinastía Tang da China (m. 824)

## Mortes 
* 14 de xaneiro - Froila I, monarca do reino de Asturias.
*20 de agosto - Eadberht, rei do reino anglosaxón de Northumbria.
* 24 de setembro - Pipino o Breve, rei dos francos.

## Véxase tamén 
*

Historia ano a ano
763

## Acontecementos 
* Teodicio convértese en duque de Spoleto.
* Batalla de Anchialus, en que Constantino V vence aos búlgaros.

## Nacementos 
* 24 de marzo - Harun al-Rashid, Califa Abbásida, (m. 809).

## Mortes 
## Véxase tamén
769

## Acontecementos 
* Os eslavos saquean Lesbos.
* O Sínodo Laterano aboliu o teórico dereito de elección papal que tivera o pobo de Roma.
* León IV - futuro emperador do Imperio bizantino casa con Irene futura raíña consorte.

## Nacementos 
## Mortes 
## Véxase tamén
770

## Acontecementos 
### Asia 
* Konin (709-782) convértese en emperador do Xapón, ha reinar ata 781.

### Europa 
* O Ducado de Brescia incorpórase ao Sacro Imperio Romano de Carlomagno.

### Ciencia e tecnoloxía 
* O indio Manka introduce na corte califal de Bagdad, o Siddhanta, tratado clásico de astronomía india.

## Nacementos 
* Ecgberht (m. 839) (data probábel).
* Miguel II, emperador bizantino (m. 829)
* Data posíbel - Jayavarman II, fundador do Imperio Khmer en Camboxa (m. 850).
* Al-Hakam I - foi un emir Omeia de Córdoba desde o 17 de abril de 796 asa a súa morte o 21 de maio de 822.

## Mortes 
* Du Fu, poeta chinés (n. 712)
* Koken - Emperador do Xapón entre 749 e 758 (n. 718).
* Shotoku - Emperador do Xapón entre 764 e 770 (n. 718).

## Outros 
*

Historia ano a ano